Ahmad Shahrul Azhar

Ahmad Shahrul Azhar Sofian (lahir pada 24 Oktober 1974) merupakan bekas pemain bola sepak Malaysia dan ketua pasukan kebangsaan Malaysia.

Ahmad Shahrul Azhar memulakan kerjaya bola sepaknya bersama Perak pada 1996 hinggalah 2008 manakala pada 1999 hingga 2001 dia mewakili Negeri Sembilan. Ahmad Shahrul Azhar dikenali sebagai pemain yang panas baran. Pada perlawanan Liga Super menentang MPPJ, Ahmad Shahrul telah dibuang padang setelah mengasari pemain lawan. Dia juga mengertak pegawai perlawanan setelah dibuang padang. Dia kemudian digantung 12 bulan daripada sebarang aktiviti bola sepak. Pada perlawanan akhir Piala Malaysia 2007, Ahmad Shahrul sekali lagi dibuang padang.

Ahmad Shahrul Azhar mewakili Malaysia ke Sukan Asia Tenggara (SEA), Piala Tiger 2000, Pestabola Merdeka dan kelayakan Piala Asia. Dia menjaringkan hattrick ketika bertemu Kemboja dalam perlawanan peringkat kumpulan Sukan SEA 1999. Penampilan terakhirnya adalah pada perlawanan menentang Korea Selatan di Sukan Asia 2002.

Ahmad Shahrul Azhar bersara sebaik musim 2008 tamat.

Gol Antarabangsa
 #  Tarikh  Tempat  Lawan  Jaringan  Keputusan  Perlawanan 1.  4 Ogos 1999  Bandar Seri Begawan, Brunei    7-3  Menang  Sukan Asia Tenggara 1999 2.  4 Ogos 1999  Bandar Seri Begawan, Brunei    7-3  Menang  Sukan Asia Tenggara 1999 3.  4 Ogos 1999  Bandar Seri Begawan, Brunei    7-3  Menang  Sukan Asia Tenggara 1999 4.  7 November 2000  Songkhla, Thailand    5-0 Menang  Piala Tiger 2000 5.  7 November 2000  Songkhla, Thailand    3-2  Menang  Piala Tiger 2000 6.  9 Februari 2001  Ba Town, Fiji    2-1  Menang  Persahabatan 7.  25 Jun 2001  Shah Alam, Malaysia    2-2  Seri  Pestabola Merdeka 2001

Anugerah
Ahmad Shahrul Azhar bersama-sama Chan Wing Hoong, K. Nanthakumar, Mohd Hamsani Ahmad dan Syamsul Saad mendapat anugerah dari Sultan Negeri Perak.

Fakta menarik
Ahmad Shahrul Azhar dilihat melambaikan tangankan selepas mendapat jersi yang dipakai David Beckham selepas tamatnya perlawanan antara Malaysia dan Manchester United pada 2001.

Rujukan

Pautan luar
 Biodata Ahmad Shahrul Azhar 

Kategori:Kelahiran 1974
Kategori:Orang hidup
Kategori:Orang Malaysia berketurunan Melayu
Kategori:Orang dari Perak
Kategori: Pemain bola sepak Malaysia